[{"text_idx": "#000002", "text": "ERIC taldeak 40 urte baino gehiago daramatza Hondurasen lanean, herrialdeko landa-guneetako komunitateen giza eskubidek urratu ez daitezen."}, {"text_idx": "#000003", "text": "Zein da zuon, emakumeon, zeregina lurraldearen defentsan?"}, {"text_idx": "#000004", "text": "Emakume indigenok zailtasun handiak izan ditugu gure komunitateen defentsan parte hartzeko. Hasteko, ez geneukan ezagutzarik, baina gure lurraldean lurra industeko makinekin nola sartu diren ikusi dugunean, erreakzionatu egin behar izan dugu gure jatorrizko herriak defendatzeko eta herrion errealitatea ezagutarazteko. Zuhaitzak nola hazten diren, animaliak nola ugaltzen diren ikusteko aukera izan dugu guk, baina borrokatzen ez bagara eta emakumeon ahotsa entzunarazten ez badugu, zer utziko diegu gure seme-alabei? Horregatik eman dugu pauso bat aurrera, gure baliabide naturalak babesteko borrokan parte hartzeko."}, {"text_idx": "#000006", "text": "Oso une zailak bizitzen ditugu mehatxuengatik. Gainera emakume indigenon aurkako diskriminazioa dago, gure lurra defendatzeko eskubidea ukatzen zaigu, manifestazioak egitekoa, osasunerako eskubidea eta heziketa ona izatekoa. Hondurasko osasun-sistemak ez ditu komunitate indigenak artatzen. Lurraldeetan ez dago behar adina osasun-zentro eta joaten garenean, diskriminazioa jasaten dugu baliabide ekonomikorik ez dugulako. XX. mendeko 90eko hamarkadan emakumeak etxean erditzen ziren. Orain gobernuak ez ditu emaginak aitortzen, emakumeak komunitateetan artatzeko. Distantzia handiak dira eta zaila da erditzeko unean zauden tokitik mugitzea. Gure etxeetatik kanpo erditzera behartzen gaituzte, baina ez digute laguntzen. Osasun-zentroak urrun daude, ez dago errepiderik eta osasun-zentrora iristen zarenean ez dago lehenengo haurra izan behar duten emakumeak edo zailtasunen bat dutenak artatzeko ezagutzak dituen langilerik. Beraz, ordaindutako ospitale batera joan behar dira eta ez dute zerekin ordaindu. Horregatik da garrantzitsua jatorrizko herriok gure antzinako ohiturak berreskuratzea, gure eguneroko bizitzan lagungarriak izan baititzakegu."}, {"text_idx": "#000009", "text": "Lurra defendatzen dugun emakumeok ez diogu inori kalterik egiten eta justizia egotea nahi dugu. Hori da bizi dugun errealitatea. Oraindik egiteko asko dago."}, {"text_idx": "#000010", "text": "Leiho bat Amazoniara Alboan-ek Kulturarteko Hezkuntza Zerbitzuarekin (SEI) elkarlanean prestatu dituen jardueren proposamena da. Apirilaren 26tik, asteazkena, ekainaren 5era, Irun\u0303ean izango dira, Amazonia eta egungo krisi sozioanbientalaren alternatibak hurbiltzeko."}, {"text_idx": "#000011", "text": "Lily Caldero\u0301n: \u201cDena dago konektatuta. Latinoamerikan gertatzen denak, mundu honetan eragina izango du lehenago edo geroago\u201d"}, {"text_idx": "#000016", "text": "Naturaren defendatzaile diren 10 emakumeren testigintza"}, {"text_idx": "#000017", "text": "sentsibilizatu, ikasi eta hezi gure materialekin"}, {"text_idx": "#000018", "text": "eta kanpaina hau eta horren arrazoiak sustatu"}]